**Hvem er vi**.

Vores sektor består af overlæge, Ph.d Marianne Toft.

**Hvad kan du forvente af os:**

* I ugerne op til dit ophold, holder vi et møde, hvor vi gennemgår detaljerne omkring dit ophold.
* Du skal være hos os i 6 måneder.
* At vi deler vores viden og erfaringer med dig
* At du indgår som fuldt medlem af Fod- Ankelkirurgisk sektor
* På uge basis skal du have en sektordag i ambulatoriet og en på operationsgangen
* At du opnår de kompetencer der er angivet i målbeskrivelsen
* Der vil altid være en speciallæge fra sektoren ved siden af dig som supervisor
* Aktiv deltagelse i forskningsprojekter inden for sektoren tilbydes.

**Hvad forventer vi af dig**

Vores ”basisbog” er *Mann’s Surgery of the Foot and Ankle, Ninth ed.,* som er en fantastisk bog til opslag og giver en grundig viden. Den dækker alle de områder vi arbejder med i sektoren.

Vi forventer, at du har kigget i bogen og har læst ang. hallux valgus p 155-ca 200,

Ang. Hammertæer p 322-ca 360, ang. mellemfodsartrose p 875- 879, ang. Slidgigt i MTP-led 1 p 942- ca 950.

I forberedelsen til operationerne kan både denne bog og “Operative techniques in Foot and Ankel Surgery” af Mark Easily anbefales.

Du kan læse i bøgerne via e-bibliotek i citrix.

**Dine opgaver:**

Du skal være den primære tovholder på de akutte fod- og ankelpatienter i tæt samarbejde med os andre. Det indebærer at du skal være med til at stille indikation, finde en operationstid, kontakte og informerer patienten samt journalføre alle oplysninger og beslutninger vi har taget. Du skal deltage i operationerne, først som assistent, men også i et vist omfang som operatør.

**Hvad skal du nå:**

Du skal efter de seks måneder have opnået de relevante kompetencer der er beskrevet i målbeskrivelsen, og gerne have et fundamentalt kendskab til diagnostik og behandling af fod- og ankel lidelser.

med venlig hilsen Fod og Ankelkirurgisk sektor, Viborg